Ehdotus neuvoston päätös vastavuoroista tunnustamista koskevan Euroopan yhteisön ja Kanadan välisen sopimuksen tekemisestä 20 päivänä heinäkuuta 1998 tehdyn neuvoston päätöksen N:o 98/566/EY muuttamisesta /* KOM/2002/0270 lopull. - ACC 2002/0120 */



Virallinen lehti nro 227 E , 24/09/2002 s. 0374 - 0374



Ehdotus NEUVOSTON PÄÄTÖS vastavuoroista tunnustamista koskevan Euroopan yhteisön ja Kanadan välisen sopimuksen tekemisestä 20 päivänä heinäkuuta 1998 tehdyn neuvoston päätöksen N:o 98/566/EY muuttamisesta (komission esittämä) PERUSTELUT Euroopan yhteisön ja Kanadan välinen sopimus vastavuoroisesta tunnustamisesta [1] hyväksyttiin 20 päivänä heinäkuuta 1998 tehdyllä neuvoston päätöksellä N:o 98/566/EY [2]. [1] Euroopan yhteisön ja Kanadan välinen sopimus vastavuoroisesta tunnustamisesta, EYVL L 280, 16.10.1998, s.3. [2] EYVL L 280, 16.10.1998, s. 1. Sopimuksessa (XI artiklassa) määrätään perustettavaksi sekakomitea, jonka tehtävänä on sopimuksen hallinnointi. Vastavuoroista tunnustamista koskevan sopimuksen hyväksymisestä tehdyn neuvoston päätöksen 3 artiklassa annetaan tietyt tehtävät, esimerkiksi sopimuspuolten käyttämää lainsäädäntöä koskeva tietojen vaihto ja tarkistukset, komission toteutettaviksi sen jälkeen kun se on kuullut neuvoston tätä varten perustamaa erityiskomiteaa. Samassa 3 artiklassa annetaan myös komission tehtäväksi erityiskomitean kuulemisen jälkeen tietyissä tapauksissa määrittää yhteisön kanta sekakomiteassa. Muissa tapauksissa yhteisön kannasta sekakomiteassa päättää neuvosto. Yhteisö on nyt tehnyt sopimukset vastavuoroisesta tunnustamisesta myös Australian, Uuden Seelannin, Amerikan yhdysvaltojen ja Japanin kanssa. Kussakin vastavuoroista tunnustamista koskevassa sopimuksessa määrätään erilaisista menettelyistä ja tämän muutoksen tarkoituksena on saattaa ne keskenään yhdenmukaisiksi. Kanadan kanssa tehty sopimus vastavuoroisesta tunnustamisesta on ainutlaatuinen, koska siinä annetaan sekakomitealle valtuudet päättää alakohtaisten liitteiden soveltaminen. Sekakomitealla ei kuitenkaan ole valtuuksia lisätä uusia alakohtaisia liitteitä eikä muuttaa vastavuoroista tunnustamista koskevan sopimuksen puiteosaa. Näin ollen sekakomitean muut tehtävät rajoittuvat päivittäiseen hallinnointiin ja alakohtaisten liitteiden muuttamiseen. Tätä pidetään voimavarojen tehottomana käyttönä ja käytännössä on osoittautunut tarkoituksettoman hitaaksi vaatia neuvostoa päättämään tuonkaltaisista täysin teknisistä asioista. Näin ollen vastavuoroista tunnustamista koskevan sopimuksen hyväksymisestä tehtyä neuvoston päätöstä ehdotetaan muutettavaksi siten, että komissio saa valtuudet määrittää kannan sekakomiteoissa. Poikkeuksena ovat valtuudet, jotka annetaan sekakomitealle alakohtaisten liitteiden soveltamisen päättämisen suhteen XIX artiklan 2 kohdan mukaisesti. Esitetään, että siinä tapauksessa neuvosto määrittää yhteisön kannan. 2002/0120 (ACC) Ehdotus NEUVOSTON PÄÄTÖS vastavuoroista tunnustamista koskevan Euroopan yhteisön ja Kanadan välisen sopimuksen tekemisestä 20 päivänä heinäkuuta 1998 tehdyn neuvoston päätöksen N:o 98/566/EY muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen, 3 kohdan ensimmäisen alakohdan ensimmäisen virkkeen ja 4 kohdan kanssa, ottaa huomioon komission ehdotuksen [3], [3] EYVL C [...], [...], s. [...]. sekä katsoo seuraavaa: (1) Vastavuoroisesta tunnustamisesta tehdyn Euroopan yhteisön ja Kanadan välisen sopimuksen [4], jäljempänä 'sopimus', tehokkaan toiminnan varmistamiseksi 20 päivänä heinäkuuta 1998 tehtyä neuvoston päätöstä N:o 98/566/EY [5] on muutettava komission valtuuttamiseksi ryhtymään kaikkiin sopimuksen toiminnan edellyttämiin toimenpiteisiin. [4] EYVL L 280, 16.10.1998, s. 3. [5] EYVL L 280, 16.10.1998, s. 1. (2) Neuvoston olisi pidätettävä itsellään valtuudet päättää alakohtaisten liitteiden soveltamisen päättämisestä, ON PÄÄTTÄNYT SEURAAVAA: Ainoa artikla Korvataan vastavuoroista tunnustamista koskevan Euroopan yhteisön ja Kanadan välisen sopimuksen tekemisestä 20 päivänä heinäkuuta 1998 tehdyn neuvoston päätöksen N:o 98/566/EY 3 artikla seuraavalla: "3 artikla 1. Komissio edustaa yhteisöä sopimuksen XI ja XII artiklassa tarkoitetussa sekakomiteassa sekä alakohtaisissa liitteissä perustetuissa alakohtaisissa sekakomiteoissa neuvoston nimeämän erityiskomitean avustamana. Komissio toteuttaa sopimuksessa eritellyt nimeämiset, ilmoittamiset, tietojen vaihdon ja tarkistuspyynnöt kuultuaan tätä erityiskomiteaa. 2. Neuvosto päättää määräenemmistöllä komission ehdotuksesta yhteisön kannasta sekakomiteassa tehtäviin päätöksiin, jotka koskevat alakohtaisten liitteiden soveltamisen päättämistä XIX artiklan 2 kohdan mukaisesti. 3. Kaikissa muissa tapauksissa yhteisön kannan sekakomiteassa tai tarvittaessa alakohtaisissa sekakomiteoissa määrittää komissio kuultuaan tämän artiklan 1 kohdassa tarkoitettua erityiskomiteaa." Tehty Brysselissä Neuvoston puolesta Puheenjohtaja